Marianne Williamson

Si Marianne Deborah Williamson (namundag Hulyo 8, 1952) sarong Amerikanong auwor, parataram, asin pulitiko. Siya nagpoon kan saiyang karerang propesyonal bilang espirituwal na lider kan Church of Today, sarong Unity Church sa Warren, Michigan. Si Williamson nagsurat nin nagkapirang librong giya sa personal na pag-tabang, kabali an Return to Love: Reflections on the Principles of A Course in Miracles kan 1992, na nagin sarong New York Times Best Seller. Napasikat siya ni Oprah Winfrey, huli ta pirmi siyang bisita sa saiyang pan-aldaw na talk show asin nabisto bilang "espirituwal na adviser".

Si Williamson nagdalagan, alagad dai nanggana, bilang independiente sa ika-33 na distritong kongresyonal kan California sa Kamara kan Estados Unidos kan 2014, nagtapos nin ikaapat na may 13.2% kan boto. Nagdalagan siya para sa demokratikong nominasyon para presidente kan 2020, asin pag-abot nin panahon naghali siya dangan inendorso si Bernie Sanders. Nagdalagan siya sa 2024 Democratic Party presidential primaries, kalaban an presidente kaitong si Presidente Joe Biden. An plataporma sa pagkapresidente ni Williamson naghahagad nin katapusan kan guerra dapit sa droga, pederal na pagtaas kan pinakahababang sahod, pagparepara para sa kawaran nin hustisya huli sa lahi, pag-adres sa pagbabago sa klima, asin paggibo nin U.S. Department of Peace. Kan Pebrero 7, 2024, saiyang pig-anunsyo na siya nagsikwit kan kampanya niya matapos makaresibi nin 2.9% kan boto sa Nevada Democratic primary, alagad kan Pebrero 28, 2020, si Williamson nagbalik man giraray sa karera presidensyal pakatapos na mag-ikatolo Michigan Democratic primary, kun sain nakaresibi siya nin 3% kan boto.

 Mga Toltolan